छात्र संघ अध्यक्ष प्रत्याशी अन्नू प्रसाद और भास्कर चौधरी ने एबीवीपी प्रत्याशियों को हार से बचाने के लिए चुनाव टालने का आरोप लगाया है। एबीवीपी प्रत्याशी रंजीत सिंह के समर्थक विधि संकाय के डीन पर चुनाव टलवाने की साजिश रचने का आरोप सोशल मीडिया पर लगा रहे हैं। एबीवीपी के विद्रोही प्रत्याशी अनिल दुबे ने फेसबुक पोस्ट लिखा है कि उन्हें फर्जी मामलों में फंसा कर गिरफ्तार किया जा सकता है। एबीवीपी के अंदर ब्राह्मण और क्षत्रिय वर्चस्व को लेकर भी टिप्पणी की जा रही है जिसकी बुनियाद इस विश्वविद्यालय में काफी गहरी है।